Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: a 16/2008. (II. 15.) FVM–SZMM együttes rendelethez
Paragraph Index: 214

h) a Stratégiai Előkészítő Bizottság (lásd később) által a Stratégiai Értekezlet elé terjesztett kérdések megtárgyalása, illetve döntés ezen ügyekben. 4) Monitoring Értekezlet Fő feladata a Stratégiai Értekezlet által elfogadott stratégiai dokumentumokban foglaltak nyomonkövetése, a Stratégiai Értekezlet számára a stratégiák végrehajtásáról szóló beszámoló előkészítése. A Kormányülés utáni tájékoztató értekezlet és a Középvezetői értekezlet titkársági feladatait a Miniszteri Kabinet, a Stratégiai Értekezlet vonatkozásában a Stratégiai Főosztály, a Monitoring értekezlet vonatkozásában a Belső Fejlesztési Főosztály látja el. Amennyiben valamely vezetői megbeszélésen a minisztériumi munkatársak nagyobb csoportját érintő téma kerül megvitatásra, úgy annak előkészítő anyagát – a kabinetfőnök döntése alapján – a titkársági feladatokat ellátó szervezeti egység véleményezésre megküldi a szakszervezetek részére, illetve az értekezletre meghívja a szakszervezetek vezetőit.

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes